வள்ளுவன் வாயதென் வாக்கு (02) பதப்பிரிப்பு நாடா முதல் நான்மறை நான்முகன் நாவில் பாடா இடைப் பாரதம் பகர்ந்தேன் - கூடாரை எள்ளிய வென்றி இலங்கு இலை வேல் மாற பின் வள்ளுவன் வாயது என் வாக்கு கருத்துரை மாறனே(பாண்டிய மன்னனே) படைப்புக்கால முதலிலே நான், நான்முகனுடைய நாவில் இருந்து நான்மறைகளை- நான்குவேதங்களை- பாடினேன். பின் இடைக்காலத்திலே பாரதம் எனும் ஐந்தாம் வேதத்தினை அருளினேன். அதன்பின் கடைசியாக இப்பொழுது தமிழ்வேதமாகிய திருக்குறளை வள்ளுவனின் வாய்மொழி மூலம் என்வாக்காக (வேதவாக்காக) உலகுக்கு நான் உரைத்தேன்.  இதுவே இறுதிவேதம் என்பதுகுறிப்பு; அதாவது இதுவே முழுமைபெற்ற வேதம் என்பதாம். முதல், இடை என்பதை நோக்குக.